b'\n_START_ARTICLE_\nArhiducele Wilhelm de Austria\n_START_SECTION_\nOriginea, familia\n_START_PARAGRAPH_\nArhiducele Wilhelm a fost fiul cel mic al Arhiducelui Karl Stephen de Austria \xc8\x99i al Arhiducesei Maria Theresia, Prin\xc8\x9bes\xc4\x83 de Toscana. S-a n\xc4\x83scut la mo\xc8\x99ia familiei, pe insula Lo\xc5\xa1inj, litoralul austriac (ast\xc4\x83zi \xc3\xaen Croa\xc8\x9bia)._NEWLINE_Acomod\xc3\xa2ndu-se la cre\xc8\x99terea na\xc8\x9bionalismului din secolul al XIX-lea, tat\xc4\x83l s\xc4\x83u, arhiducele Karl Stephan, a decis ca ramura familiei sale de Habsburg s\xc4\x83 adopte identitatea polonez\xc4\x83 \xc8\x99i s\xc4\x83 combine loialitatea fa\xc8\x9b\xc4\x83 de familia Habsburg cu loialitatea fa\xc8\x9b\xc4\x83 de Polonia. A avut doi fii care au \xc3\xaenv\xc4\x83\xc8\x9bat polonez\xc4\x83 \xc3\xaenc\xc4\x83 de la o v\xc3\xa2rst\xc4\x83 fraged\xc4\x83 \xc8\x99i a \xc3\xaencercat s\xc4\x83 le insufle un sentiment de patriotism polonez. Fiul s\xc4\x83u cel mare, Karl-Albrecht, a devenit un ofi\xc8\x9ber polonez care a refuzat s\xc4\x83 renun\xc8\x9be la loialitatea sa polonez\xc4\x83 chiar \xc8\x99i sub tortura Gestapoului._NEWLINE__NEWLINE_Cele dou\xc4\x83 fiice ale lui au intrat prin c\xc4\x83s\xc4\x83torie \xc3\xaen familiile nobile lituaniene Radziwill \xc8\x99i Czartoriski. Wilhelm, copilul cel mic, s-a r\xc4\x83zvr\xc4\x83tit \xc8\x99i s-a identificat cu rivalii politici tradi\xc8\x9bionali ai polonezilor, ucrainenii. A dezvoltat o fascina\xc8\x9bie pentru cultura ucrainean\xc4\x83; cur\xc3\xa2nd a \xc3\xaenceput s\xc4\x83 vorbeasc\xc4\x83 fluent ucraineana \xc8\x99i adolescent fiind a p\xc4\x83r\xc4\x83sit mo\xc8\x99ia familiei c\xc4\x83l\xc4\x83torind incognito timp de o s\xc4\x83pt\xc4\x83m\xc3\xa2n\xc4\x83 prin satele hu\xc8\x9buli \xc3\xaen apropiere de Mun\xc8\x9bii Carpa\xc8\x9bi \xc8\x99i Bucovina. Acest interes fa\xc8\x9b\xc4\x83 de oamenii relativ s\xc4\x83r\xc4\x83ci ucraineni i-a adus porecla de "Prin\xc8\x9bul Ro\xc8\x99u"._NEWLINE_\xc3\x8en 1913 el \xc8\x99i fratele lui mai mare, Leo Karl, s-au \xc3\xaenscris la Academia militar\xc4\x83 imperial\xc4\x83 de la Wiener-Neustadt.\n_START_SECTION_\nCandidat la tron\n_START_PARAGRAPH_\n\xc3\x8en timpul Primului R\xc4\x83zboi Mondial, at\xc3\xa2t tat\xc4\x83l s\xc4\x83u \xc8\x99i fratele s\xc4\x83u Karl-Albrecht erau mo\xc8\x99tenitori ai tronului din Polonia care era controlat\xc4\x83 de c\xc4\x83tre Puterile Centrale. Ambi\xc8\x9bia lui Wilhelm, cu aprobarea tat\xc4\x83lui s\xc4\x83u, era de a a deveni regele Ucrainei. \xc3\x8en ciuda tinere\xc8\x9bii sale, el a jucat un important rol istoric._NEWLINE_Ca membru al casei imperiale de Habsburg el a lucrat \xc3\xaendeaproape cu deputa\xc8\x9bii ucraineni din parlamentul Imperiului austro-ungar \xc3\xaentr-un efort de a ob\xc8\x9bine mai multe drepturi pentru minoritatea ucrainean\xc4\x83, servind ca o leg\xc4\x83tur\xc4\x83 \xc3\xaentre liderii comunit\xc4\x83\xc8\x9bii ucrainene \xc8\x99i \xc3\xaemp\xc4\x83ratul Austriei Carol I. \xc3\x8en timpul Primului R\xc4\x83zboi Mondial Wilhelm \xc8\x99i-a \xc3\xaenceput cariera militar\xc4\x83 ca locotenet al regimentului 13 de ulani. Dup\xc4\x83 convalescen\xc8\x9ba pentru tuberculoz\xc4\x83, Wilhelm a preluat la data de 5 aprilie 1917 comanda unui deta\xc8\x99ament de ucraineni din Gali\xc8\x9bia, servind \xc3\xaen rangul de c\xc4\x83pitan. \xc3\x8en timpul ocupa\xc8\x9biei germane \xc8\x99i austriece din Ucraina \xc3\xaen 1918, el a comandat regimentul ucrainean care a eliberat Ucraina de Sud de la bol\xc8\x99evici. Din acel moment Wilhelm a devenit Vasil Visivanie (pentru c\xc4\x83 adesea purta o c\xc4\x83ma\xc8\x99\xc4\x83 ucrainean\xc4\x83 brodat\xc4\x83), nume pe care l-a preferat celui real \xc8\x99i dup\xc4\x83 terminarea r\xc4\x83zboiului._NEWLINE_\xc3\x8en timpul \xc8\x99ederii sale \xc3\xaen sudul Ucrainei, Wilhelm a devenit punctul central al luptei lini\xc8\x99tite dintre doi alia\xc8\x9bi, Austro-Ungaria \xc8\x99i Imperiul german, pentru viitorul Ucrainei. Habsburgii au sprijinit eforturile lui Wilhelm de a c\xc3\xa2\xc8\x99tiga popularitate printre ucraineni precum \xc8\x99i pentru a promova patriotismul ucrainean. Germanii, pe de alt\xc4\x83 parte, erau preocupa\xc8\x9bi \xc3\xaen primul r\xc3\xa2nd de ob\xc8\x9binerea de cereale \xc8\x99i au sprijinit regula lui Pavlo Skoropadski._NEWLINE_\xc3\x8en zona personal\xc4\x83 de ocupa\xc8\x9bie a lui Wilhelm, \xc8\x9b\xc4\x83ranilor li s-a permis s\xc4\x83-\xc8\x99i p\xc4\x83streze terenurile pe care le-au luat de la proprietari \xc3\xaen 1917 \xc8\x99i Wilhelm a \xc3\xaempiedicat for\xc8\x9bele armate habsburgice s\xc4\x83 rechizi\xc8\x9bioneze cerealele. Ucrainenii care s-au opus rechizi\xc8\x9bion\xc4\x83rii \xc3\xaen alt\xc4\x83 parte - inclusiv a celor care au ucis solda\xc8\x9bi germani sau austrieci - s-au refugiat pe teritoriul lui Wilhelm. Aceste ac\xc8\x9biuni au indignat Germania \xc8\x99i oficialii austrieci de la Kiev dar a crescut popularitatea lui printre localnicii ucraineni, care l-au numit cu afec\xc8\x9biune "Prin\xc8\x9bul Ro\xc8\x99u" nu \xc3\xaen sensul marxist ci pentru c\xc4\x83 era apropiat oamenilor obi\xc8\x99nui\xc8\x9bi. El s-a amestecat cu u\xc8\x99urin\xc8\x9b\xc4\x83 printre \xc8\x9b\xc4\x83ranii locali care au admirat capacitatea lui de a tr\xc4\x83i pur \xc8\x99i simplu ca \xc8\x99i solda\xc8\x9bii lui._NEWLINE_Wilhelm a negociat cu ministrul de externe Ottokar Czernin autonomia Gali\xc8\x9biei de Est. \xc3\x8en iulie \xc8\x99i august 1917 Wilhelm \xc3\xaenso\xc8\x9bit de v\xc4\x83rul lui kaiserul Carol a f\xc4\x83cut un tur al Gali\xc8\x9biei de Est. Germanii se temeau c\xc4\x83 Wilhelm ar putea crea o lovitur\xc4\x83 de stat \xc8\x99i s\xc4\x83-l r\xc4\x83stoarne pe Hetmanate. \xc3\x8entr-adev\xc4\x83r, au existat mai multe tentative ale ucrainenilor pentru ca arhiducele Wilhelm s\xc4\x83 devin\xc4\x83 suveran al Ucrainei, transform\xc3\xa2nd \xc8\x9bara \xc3\xaentr-o monarhie. De fiecare dat\xc4\x83 el a am\xc3\xa2nat \xc8\x9bin\xc3\xa2nd cont de refuzul din motive diplomatice al \xc3\xaemp\xc4\x83ratului austriac. Totu\xc8\x99i, Carol I a rezistat presiunilor germane de a-l \xc3\xaendep\xc4\x83rta pe Wilhelm din Ucraina._NEWLINE_\xc3\x8en cele din urm\xc4\x83 Wilhelm \xc8\x99i solda\xc8\x9bii s\xc4\x83i au plecat din Ucraina \xc3\xaen 1918 din cauza condi\xc8\x9biilor revolu\xc8\x9bionare de acolo \xc8\x99i s-a mutat \xc3\xaen Bucovina. Dup\xc4\x83 dizolvarea Austriei, Wilhelm a ordonat oamenilor s\xc4\x83i s\xc4\x83 se deplaseze de la Bucovina la Liov pentru a sus\xc8\x9bine cauza ucrainean\xc4\x83. El \xc3\xaensu\xc8\x99i a fugit \xc3\xaen acest ora\xc8\x99 dup\xc4\x83 ce for\xc8\x9bele rom\xc3\xa2ne au capturat Bucovina, \xc3\xaens\xc4\x83 pre\xc8\x99edintele Republicii Ucrainei de Vest i-a spus c\xc4\x83 serviciile sale nu erau necesare iar Wilhelm s-a retras la o m\xc3\xa2n\xc4\x83stire din apropiere._NEWLINE_Dup\xc4\x83 ce a promis loialitate fa\xc8\x9b\xc4\x83 de Republica Popular\xc4\x83 Ucrainean\xc4\x83 \xc3\xaen 1919 a fost ridicat la rang de colonel \xc8\x99i a lucrat la ministerul ap\xc4\x83r\xc4\x83rii din acest\xc4\x83 \xc8\x9bar\xc4\x83. \xc3\x8en semn de protest la Tratatul de pace a lui Petliura cu Polonia din 1920, pe care el l-a considerat a fi o tr\xc4\x83dare a Ucrainei de Vest, a demisionat \xc8\x99i a tr\xc4\x83it \xc3\xaen exil la Viena \xc8\x99i Paris.\n_START_SECTION_\nExilul\n_START_PARAGRAPH_\n\xc3\x8entr-un interviu \xc3\xaentr-un ziar vienez, \xc3\xaen ianuarie 1921, Wilhelm a mustrat public Polonia, condamn\xc3\xa2nd pogromurile din Liov ca pe ceva care nu se \xc3\xaent\xc3\xa2mpl\xc4\x83 \xc3\xaentr-o \xc8\x9bar\xc4\x83 civilizat\xc4\x83 \xc8\x99i c\xc4\x83 este dezonorant pentru Polonia \xc8\x99i polonezi. Acest lucru a cauzat o \xc3\xaenstr\xc4\x83inare permanent\xc4\x83, public\xc4\x83, \xc3\xaentre Wilhelm \xc8\x99i tat\xc4\x83l s\xc4\x83u Stephan. \xc3\x8en 1921, Wilhelm a publicat o carte de poezie \xc3\xaen limba ucrainean\xc4\x83, \xc2\xabMynayut Nistru\xc2\xbb (\xd0\x9c\xd0\xb8\xd0\xbd\xd0\xb0\xd1\x8e\xd1\x82\xd1\x8c \xd0\xb4\xd0\xbd\xd1\x96) - "Zilele trec"._NEWLINE_\xc3\x8en acela\xc8\x99i an, a devenit implicat \xc3\xaen diverse comploturi ale monarhi\xc8\x99tilor \xc8\x99i a altora care doreau s\xc4\x83 r\xc4\x83stoarne noua ordine de dup\xc4\x83 Primul R\xc4\x83zboi Mondial. La Viena, el a fondat o organiza\xc8\x9bie de veterani din Ucraina \xc8\x99i s-a \xc3\xaemp\xc4\x83cat un timp cu rivalul s\xc4\x83u Pavlo Skoropadski. Atitudinea intransigent\xc4\x83 a lui Wilhelm fa\xc8\x9b\xc4\x83 de Polonia l-a f\xc4\x83cut popular printre exila\xc8\x9bii ucraineni; a devenit lider al ucrainenilor \xc8\x99i un candidat viabil la tronul Ucrainei._NEWLINE_\xc3\x8en 1922, sub numele s\xc4\x83u ucrainean a p\xc4\x83r\xc4\x83sit Austria pentru Spania unde spera la suport financiar pentru aventura ucrainean\xc4\x83 de la v\xc4\x83rul s\xc4\x83u, regele Alfonso al XIII-lea. \xc3\x8entre 1925 \xc8\x99i 1929 Wilhelm a lucrat \xc3\xaen Spania ca agent imobiliar, apoi a plecat la Paris. \xc3\x8en 1935, el a devenit implicat \xc3\xaentr-un scandal de fraud\xc4\x83 cauzat de iubita lui, Paulette Couyba. \xc3\x8en timpul procesului bine-mediatizat, Wilhelm a fugit de la Paris la Viena pentru a sc\xc4\x83pa de \xc3\xaenchisoare._NEWLINE_La mijlocul anilor 1930, Wilhelm \xc8\x99i-a reluat activit\xc4\x83\xc8\x9bile sale na\xc8\x9bionaliste ucrainene. A stabilit contactul cu vechi camarazi de arme din Gali\xc8\x9bia \xc8\x99i cu Andrii Melnik, care conducea Organiza\xc8\x9bia Na\xc8\x9bionali\xc8\x99tilor Ucraineni. De\xc8\x99i ca t\xc3\xa2n\xc4\x83r el a fost pro-evreu, Wilhelm a \xc3\xaenceput s\xc4\x83 adopte anti-semitismului \xc8\x99i a crescut aproape de un cerc din interiorul partidului nazist, condus de Alfred Rosenberg, care a pledat pentru un stat aliat ucrainean._NEWLINE_Atunci c\xc3\xa2nd prin 1941 a devenit clar pentru Wilhelm c\xc4\x83 nazi\xc8\x99tii nu vor sprijini independen\xc8\x9ba Ucrainei, el s-a \xc3\xaentors \xc3\xaempotriva nazi\xc8\x99tilor \xc8\x99i a f\xc4\x83cut spionaj pentru britanici \xc3\xaen cea mai mare parte din Al Doilea R\xc4\x83zboi Mondial. Ultimii lui ani au fost ca spion pentru francezi \xc3\xaempotriva Uniunii Sovietice.\n_START_SECTION_\n\xc3\x8enchisoarea \xc3\xaen URSS\n_START_PARAGRAPH_\n\xc3\x8en 1947 a fost arestat de armata sovietic\xc4\x83 de contrainforma\xc8\x9bii SMERSH din Viena \xc8\x99i dus la \xc3\xaenchisoarea Lukianivka din Kiev. \xc3\x8en timpul deten\xc8\x9biei a insistat s\xc4\x83 vorbeasc\xc4\x83 \xc3\xaen ucrainean\xc4\x83 la interogatorii. La 12 august 1848 s-a luat decizia se a-l transporta \xc3\xaen vestul Ucrainei pentru o pedeaps\xc4\x83 cu \xc3\xaenchisoare de 25 de ani. \xc3\x8enainte ca acest lucru s\xc4\x83 se \xc3\xaent\xc3\xa2mple, la 18 august Wilhelm a murit de tuberculoz\xc4\x83 netratat\xc4\x83 \xc8\x99i a fost \xc3\xaengropat \xc3\xaentr-un morm\xc3\xa2nt nemarcat._NEWLINE_Wilhelm este acum venerat de c\xc4\x83tre na\xc8\x9bionali\xc8\x99tii ucraineni ca un luptator pentru independen\xc8\x9ba Ucrainei fa\xc8\x9b\xc4\x83 de Uniunea Sovietic\xc4\x83.'